open-index/open-wikipedia-markdown huggingface dataset:
Franz von Wimpffen

**Franz Emil Lorenz Heeremann von Wimpffen** (1797–1870) var en østerriksk feltmarskalkløytnant og greve.

Han tilhørte en gammel schwabisk adelsslekt med militære tradisjoner.

Da det brøt ut nasjonale opprør i keiserrikets italienske provinser i revolusjonsåret 1848, var Wimpffen feltmarskalkløytnant og divisjonssjef i Padova. Han kom til å ha kommandoposter under feltmarskalk Josef Wenzel Radetzky von Radetz under flere slag mellom østerrikerne og italienerne under den første italienske frigjøringskrig.

I oktober 1849 ble han utnevnt til sivil og militær guvernør i Küstenland og fristaden Trieste.

I august 1851 avløste han admiral Hans Birch Dahlerup som øverstkommanderende for den keiserlige østerrikske marinen. Wimpffen hadde ingen erfaring som sjøoffiser, men marinen var underlagt arméen. Wimpffen trådte i 1854 til side for erkehertug Ferdinand Maximilian som øverstkommanderende.

Wimpffen gikk tilbake til arméen. Han hadde kommandoen over infanteriet i slaget ved Solferino i 1859, da østerrikerne led et avgjørende nederlag for italienerne og deres franske allierte i den andre italienske frigjøringskrig.

## Referanser


## Eksterne lenker
*
Brumunddal brass

**Brumunddal brass** (tidligere også **Brumund-Nordaasen Musikkforening/Ottestad Brass**, **Brumund og Nordaasen Musikkforening**) er et brassband med base i Brumunddal. 

Korpset, som ble stiftet 12. september 2002, har deltatt i en rekke brassbandkonkurranser. 

## Referanser


## Eksterne lenker
* brumunddalbrass.no Brumunddal brass
Siepmann

**Siepmann Gruppen** og **Siepmann** er et tysk industriegruppe som fokuserer på stålproduksjon. Hovedkvarteret er i Warsteiner-distriktet i BeleckeSelskapet er en av de største arbeidsgiverne i byen. Gruppen av selskaper inkluderer Siepmann-Werke GmbH & Co KG og PERSTA-Stahlarmaturen GmbH & Co KG (industribeslag). Selskapet, grunnlagt i 1891, eies av Siepmann-familien og administreres av Siepmann Industries GmbH & Co KG og Siepmann Beteiligungs-GmbH (investeringer).

Konsernets produkter brukes hovedsakelig innenfor følgende områder: jernbanekjøretøyer, vindkraft, tung industri, ventilindustrien, marin industri, konstruksjons maskineri, produksjonsindustrien, SD maskinering, Gruvedrift. 

## Referanser

## Eksterne lenker
*
Rehavia

**Rehavia** eller **Rechavia** (hebraisk: רחביה, arabisk: رحافيا) er et nabolag i Jerusalem med mer velstående jøder. Det ligger mellom vestbyens sentrum (Knesset) og Talbiya.
## Beskrivelse
Helt siden området ble etablert i 1920-årene er det blitt assosiert med tysk-jødisk kultur og tradisjon. Nabolaget har vært en øy for tysk kultur og språk, også etter opprettelsen av staten Israel og fremover. Her er Schocken-biblioteket (bygd opp av den tysk-jødiske redaktør Salman Schocken), med landets største og viktigste samling av tysk litteratur.

Forstaden fikk sitt navn fra Eliezer Yellin, den første beboer der og en av dens tidlige arkitekter; han navngav området etter Moses' sønnesønn, «Rehavia», et navn som kan transkriberes på flere måter (1. Krønikebok 23,17; 24,21; 26,25 benytter i Bibel 2011 på norsk *Rehabja*).

Nabolaget ble bygget på mark kjøpt av Israel Land Development Company fra det gresk-ortodokse patriarkat av Jerusalem i 1921.

Gatene i Rehavia bærer navn på forfattere fra den jødiske kulturs gullalder i Spania (800- til 1000-tallet).

## Kjente beboere
* Robert Aumann, Nobelprisvinner
* Aharon Appelfeld, forfatter
* David Ben-Gurion, første isrelske statsminister
* Avraham Burg, Knesset-president
* Walter Eytan, diplomat
* David Flusser, religionsviter
* Leah Goldberg, forfatterinne
* Moshe Goshen-Gottstein, filolog
* Jigael Jadin, arkeolog og generalstabssjef
* Teddy Kollek, borgermester av Jerusalem
* Werner Kraft, litteraturviter
* Else Lasker-Schüler, lyriker
* Golda Meir, statsminister
* Miriam Naor, høyesterettspresident
* Benjamin Netanyahu, statsminister
* Chaim Potok, amerikansk-jødisk forfatter
* Arthur Ruppin, sosiolog
* Salman Schocken, kjøpmann og forleggger (Schocken Verlag)
* Gershom Scholem, religionsviter
* Haile Selassie, keiser av Abyssinia
* Menachem Ussishkin, sionist

## Referanser

## Eksterne lenker

*Rehavia residents in J'lem take on developers changing character of neighborhood
Stijn Aertgeerts

**Stijn Aertgeerts** (født 21. desember 1992 i Heist-op-den-Berg) er en belgisk komponist og tubaist. Musikken hans har blitt godt mottatt i brassbandmiljøet; i 2019 vant han publikumsprisen for verket *Bipolarity* i forbindelse med komponistkonkurransen ved europamesterskapet for brassband.

## Referanser
Augusta Victoria Hospital

**Augusta Victoria Hospital** (opprinnelig **Auguste-Viktoria**) er et sykehus på Oljeberget i Jerusalem. En luthersk kirke, Himmelfartskirken, er del av bygningskomplekset. Det ble bygd i  1907, åpnet i 1910 og er oppkalt etter keiserinne Auguste Viktoria av Schleswig-Holstein, som var keiser Wilhelm II av Tysklands hustru. Siden 1948 har det vært knyttet til Det lutherske verdensforbund. 
 
Augusta Victoria Hospital er innrettet mot spesialisert behandling av palestinere fra Vestbredden og Gazastripen, med kreftsenter, dialyseenhet og et pediatrisenter. Det er Øst-Jerusalems nest største sykehus, og det eneste gjenværende spesialsykehus på Vestbredden. 

## Eksterne lenker
* 
* Augusta Victoria  på nettstedet Israel Traveler.
Dominus Flevit-kirken

**Dominus Flevit-kirken** (latin *Dominus flevit* = «Herren gråt») er en katolsk kirke på Oljeberget i Jerusalem. Kirken ble bygd årene 1953–1955 etter tegninger av arkitekt Antonio Barluzzi. 

## Stedets historie
Før byggingen startet benyttet man anledningen til å foreta utgravninger, som ble ledet av fransiskanerpateren og arkeologen Bellarmino Bagatti. Da oppdaget man en jødisk grav fra 100-tallet f.Kr. Der den nåværende kirken står, var det tidligere en kirke som ble oppført på 600-tallet.

Ifølge en legende er kirken bygget på stedet der Jesus gråt over Jerusalem da han så folkets uforstand, ifølge *[[Lukasevangeliet]]* kapittel 19, vers&nbsp;41–44:*Da Jesus kom nærmere og så byen, gråt han over den og sa: «Hadde du bare på denne dagen forstått, du også, hva som tjener til fred! Men nå er det skjult for øynene dine. Det skal komme dager over deg da fiendene dine kaster en voll opp omkring deg, omringer deg og trenger inn på deg fra alle kanter.  De skal slå deg og barna dine til jorden, og det skal ikke bli stein tilbake på stein i deg, fordi du ikke forsto at tiden var kommet da Herren gjestet deg.»*På latin kalles hendelsen som er beskrevet i *Lukasevangeliet*, for *Flevit super illam*.

## Kirkens arkitektur og utsmykning
Kirken har et vakkert utsmykket vindu som vender mot Jerusalem og Klippedomen.

## Referanser


## Eksterne lenker
* Historikk om kirken
* Sacred Destinations
*
Modum prestegjeld

**Modum prestegjeld** var et prestegjeld tilhørende Eiker prosti i Tunsberg bispedømme i Den norske kirke. Det omfattet Modum kommune i Buskerud fylke, og hovedkirken var Heggen kirke.

Modum prestegjeld og dets sogn er nå en del av Modum kirkelige fellesråd underlagt Eiker prosti.

## Historikk

*Móðheimr sókn* (norrønt) har sin opprinnelse fra kristningen av landet.

### Prestegjeldet

Modum prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Modum Sogenn*:
* Heggen Kiercke
* Wiige Annex
* Snarums Annex
* Ny Kiercke Annex

### Nyere tid

Modum prestegjeld dannet grunnlaget for Modum formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Heggen
* Nykirke
* Snarum

## Prostitilknytning
Sigdal og Modum prestegjeld hørte fra gammelt av til Hamar stift, mens Eker, Lier, Røken og Hurum prestegjeld hørte til Oslo stift. Ved Hamar stifs avvikling kort etter reformasjonen ble også Sigdal og Modum lagt til Oslo stift. Samtlige prestegjeld i Buskerud fogderi lå heretter under Bragernes prosti, inntil dette ble delt i 1739. Da ble Eker, Modum og Sigdal lagt til det nye Kongsberg prosti.

## Referanser
VM i skiskyting 2023 – Jaktstart kvinner

**Jaktstart for kvinner** under VM i skiskyting 2023 ble arrangert 12. februar 2023.

## Resultat
Rennet startet 13:25.

## Referanser
Kolbjørn Gerst

**Kolbjørn Arnaldssøn Gerst** (–1466) var en norsk ridder og riksråd.

Han var formentlig sønn av Arnald Gerst, som antagelig var av tysk opprinnelse og hvis navn er kjent fra segl. Slektens våpen var to krysslagde drikke- eller jakthorn. Kolbjørn er nevnt som riksråd i 1440, og fikk trolig ridderslaget i 1442. Han støttet  Christian I som norsk konge mot Karl Knutsson i årene 1448–50, mens han i 1450 var med på å inngå unionsavtalen mellom Danmark og Norge, den såkaldte Bergenstraktaten. Kolbjørn var høvedsmann på Båhus, og fra 1459 på Tunsberghus med Nedenes.

Han etterlot seg tre døtre og ingen sønner, og således forsvandt ættenavnet Gerst med ham.

## Referanser
Ole-Monrad Alme

**Ole-Monrad Alme** (født 10. oktober 1996) er en norsk tidligere fotballspiller.

## Referanser


## Eksterne lenker
*
Skillingmark

**Skillingmarks sognet** i Värmland inngikk i Nordmarks härad, inngår siden 1971 i Eda og motsvarer ifra 2016 Skillingmarks distrikt.

Sognets areal er 129,2 kvadratkilometer hvorav 113,07 land. År 2000 syntes her 387 innbyggere. Kyrkbyn Skillingsfors med sognkirken Skillingmarks kirke ligger i sognet.   

## Administrativ historikk
Sognet har middelalderske opphav. 

Ved kommunereformen 1862 overgikk sognets ansvar for de kirkelige spørsmålene til Skillingmarks menighet og for de borgerlige spørsmålene dannede Skillingmarkers landkommune. Landkommunen uppgick 1952 i Jernskogs landkommune som 1971 uppgick i Eda. Menigheten uppgick 2010 i Jernskog-Skillingmarks menighet.

Den 1 januar 2016 skapte distriktet Skillingmark, med samme omfang som menigheten hadde 1999/2000.

Sognet har tilhørt len, fögderier, tinglov og domssagaer ifølge hva som beskrives i oppsettet Nordmarks härad. De indelta soldatene tilhørte Värmlands regiment, Jösse kompani.

## Geografi
Skillingmarks sognet ligger nordvest for Arvika ved grensen mot Norge. Sognet er en sjörik skogsbygd med viss dyrkingsbygd ved sjøene og vassdragene.

Sjøer i sognet er: Björkelången, Askesjön, Nordsjøen, Helgesjön og Tannsjön.

## Fornminner
Cirka 15 boplatser ifra steinalderen har blitt påtruffet.

## Navnet
Navnet ble skrevet 1531 *Skeringemark* og er et trolig bygdnavn med etterleddet mark, som her betyr "grens(skog)". Forleddet er en inbyggarbeteckning (*-ing*) med uklar tolkning.

Før den 24 april 1914 skrevs navnet *Skillingmarks socken*.

## Se også
* Skillingmarks menighet

## Referanser


## Litteratur
* 
* 
* 

## Eksterne lenker
* Arkiv relaterade till  Skillingmarks socken. Källa: Nationella arkivdatabasen, Riksarkivet.
* Föremål från  Skillingmarks socken. Källa: Digitalt Museum, Nordiska museet m.fl.
* Skillingmarks bygdportal
Maria Magdalena-kirken (Jerusalem)

**Maria Magdalena-kirken** (russisk: Храм Марии Магдалины, *Khram Marii Magdaliny*) er en russisk-ortodoks kirke på Oljeberget, nær Getsemane i Jerusalem.

Kirken er dedisert til Maria fra Magdala, en av Jesu tilhengerskare. Ifølge ''Markusevangeliets'' var Maria den første som fikk se Kristus etter hans oppstandelse (*Markusevangeliet* kap. 16, vers&nbsp;9). I Bibelen fremstår hun som Jesu fremste kvinnelige disippel, sammen med Maria fra Betania. 

Kirken ble bygd i 1886 av tsar Aleksander III til minne om hans mor, keiserinne Maria Aleksandrovna av Russland (1824–1880). Den ble bygd i den tradisjonelle stilen som var populær i 1600- og 1700-tallets Russland. Kirken har syv stilrene og forgylte løkkupler.

Foran ikonostasen er de siste hvilesteder til to hellige i den russisk-ortodokse kirke, den martyrdrepte Elisabeth av Hessen-Darmstadt og hennes niese Alice av Battenberg, som hadde bedt om å ble bisatt nær sin tante «Ella». Hun døde på Buckingham Palace i 1969 og hennes levninger ble i 1988 bragt til Jerusalem. 

## Bildegalleri

Fil:Maria_Magdalena_kyrka,_Jerusalem.jpg|


## Referanser


## Eksterne lenker
*
Due vite

«**Due vite**» (norsk oversettelse: *to liv*) er en italiensk popballade fra 2023 av og med Marco Mengoni. Låten vant den italienske musikkfestivalen Sanremo-festivalen og var Italias bidrag til Eurovision Song Contest 2023 i Liverpool.

## Om sangen

Sangen ble skrevet av Mengoni sammen med låtskrivere og musikkprodusenter Davide Petrella og Davide Simonetta. Sangen omhandler forholdet mellom det bevisste og det ubevisste. «Jeg bruker mange timer i uken på tankene mine, og jeg har innsett at det ubevisste gir meg mer realistisk inspirasjon enn hva hverdagslivet gjør. I sangen snakker jeg om dette dobbeltlivet, forholdet mellom drømmer og virkelighet», fortalte Mengoni i et intervju med *[[Vanity Fair (tidsskrift)|Vanity Fair Italia]]*.

«Due vite» ble utgitt for strømming og nedlastning 8. februar 2023, da den deltok i Sanremo-festivalen, Italias største musikkonkurranse. I finalen lørdag 11. februar 2023 vant sangen konkurransen. Dette var Mengonis tredje deltakelse i Sanremo-festivalen, og hans andre seier – den første var med «L'essenziale» i 2013.

Som vinner av festivalen fikk Mengoni representere Italia i Eurovision Song Contest Liverpool. Italia var direktekvalifisert til finalen lørdag 13. mai som ett av «de fem store» landene. I finalen endte låten på fjerdeplass med 350 poeng.

## Listeplasseringer
### Ukeslister

## Referanser
Mjøndalen prestegjeld

**Mjøndalen prestegjeld** var et prestegjeld tilhørende Eiker prosti i Tunsberg bispedømme i Den norske kirke. Det omfattet Mjøndalen sogn i Nedre Eiker kommune i Buskerud fylke, og hovedkirken var Mjøndalen kirke.

Mjøndalen prestegjeld og dets sogn er nå en del av Drammen kirkelige fellesråd underlagt Drammen og Lier prosti.

## Historikk

Mjøndalen sognet til Nedre Eiker kirke og prestegjeld inntil bydelen fikk egen kirke, Mjøndalen kirke som ble innviet 11. september 1983.

Den 1. mai 1995 ble Nedre Eiker prestegjeld delt ved at Mjøndalen sogn ble skilt ut som eget *Mjøndalen prestegjeld*.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Mjøndalen

## Referanser
MS «Trollbas»

**MS «Trollbas»** er en norsk arbeidskatamaran bygget i 2011 ved Grovfjord Mekaniske Verksted, som byggenummer 66. Skipet ble levert til Sjøtroll Havbruk den 18. juni 2011. MS «Trollbas» eies av Sjøtroll Havbruk / Lerøy Vest, og brukes fast som arbeidsbåt ved mange av fiskeoppdrettene til Lerøy på Vestland.

MS «Trollbas» er 14,99 meter lang og 10,40 meter bred. Fartøyet er utstyrt med to Nogva Scania dieselmotorer. Disse yter 600 hk hver. MS «Trollbas» er utstyrt som ankerhåndterings- og fortøyningsbåt for oppdrettsnæringen, og har blant annet én 65 tonnmeter kran.

## Referanser


## Eksterne lenker
* 
* 
*  MS «Trollbas» – MarineTraffic
Fettbrann

En **fettbrann** er en type ekstremt farlig brann med olje eller petrokjemiske produkter i en delvis lukket beholder. Dersom man forsøker å slukke en slik brann med vann kan det oppstå en ekstremt farlig situasjon med en eksplosjonsartet ildkule som gjør at brannen sprer seg aggresivt.

**Frityrbrann** er det vanligste eksempelet på fettbrann i heimen, for eksempel ved tilbereding av smult uten termostat.

## Virkemåte
Faren oppstår på grunn av forskjellen i tettheten mellom olje og vann, og at vannet fordamper på lavere temperatur enn olje. Vannet synker til bunnen før det fordamper umiddelbart og utvider seg 1700 ganger, slik at det kastes ut brennende olje.

Matematisk modellering av fenomenet er vanskelig og komplisert, hvilket gjør prediksjon av fettbranner upålitelig.


Fil:Chip-pan-fire-cross-section-1.png|Oljen blir så varm at den tar fyr helt av seg selv
Fil:Chip-pan-fire-cross-section-2.png|Vann helles i beholderen
Fil:Chip-pan-fire-cross-section-3.png|Vann er tettere enn olje og synker derfor til bunns. Siden kokepunktet for vann er langt under kokepunktet for olje varmes vannet raskt opp over sitt kokepunkt og fordamper øyeblikkelig.
Fil:Chip-pan-fire-cross-section-4.png|Vanndampen ekspanderer raskt, og skyver foran seg den øvre brennende oljen ut av beholderen og ut i luften der overflatearealet øker enormt, hvilket gjør at forbrenningen går mye raskere og det dannes en ildkule.



Fil:Chip-pan-fire-4.jpg|Oljen varmes opp kraftig
Fil:Chip-pan-fire-3.jpg|Etter en stund blir det varmt nok til å ta fyr
Fil:Chip-pan-fire-2.jpg|Det helles en veldig liten mengde vann i kjelen hvilket skaper ildkule (ikke gjør dette hjemme)
Fil:Chip-pan-fire.jpg|Ildkulen stiger og sprer seg mot taket. Forhåpentligvis er ingenting brennbart i veien
Fil:Chip-pan-fire-5.jpg|Når all oljen er brent er det ikke mer brennstoff til å forsyne brannen


## Se også
* Brannslukningsapparat
* Freatisk utbrudd, et lignende konsept i vulkanutbrudd
* Brannklasse for slokkemidler#F: Matoljer og fett (kjøkkenbranner)

## Referanser
Gyldenhorn

**Gyldenhorn** var en dansk-norsk adelsfamilie fra Østfoldegnen, best kjent fra det siste århundre før reformasjonen. Navnet er senere blitt tildelt av slektsforskere etter våpenmerket, et gyldent horn. Ættegården var Eline (Elingård) i Østfold, dertil kom godser på Hurum, på Hedmark og Kanestrøm på Sundmøre.

Slektens første kjente mann er Oluf Torsteinssøn til Eline, som levde omkring 1420. Erik Erikssøn, som skrev seg til Eline, ble i 1460-årene fogd i Skien syssel, siden lagmann i Oslo. Hans sønn Erik Erikssøn var lagmann i Oslo, senere befalingsmann på Tunsberghus, og ble i 1524 riksråd og befalingsmann på Baahus. Han var gift med Eline Griis av Nordrup, datter av riksråd Peder Griis. Deres datter Kirsten giftet seg med adelsmannen Eiler Henrichsen Brockenhuus (d. 1546). 

Slekten utdøde på mannssiden i 1533.

## Referanser
Sudden Lights

**Sudden Lights** er et latvisk indierockband, grunnlagt i Riga i 2012. Bandet består av Liam Plecak på vokal, Mārtiņš Matīss Zemītis på trommer, Kārlis Matīss Zitmanis på gitar og Kārlis Vārtiņš på bass.

I februar 2023 vant gruppen den latviske sangkonkurransen *Supernova 2023* med sangen «Aijā». Med seieren representerte de Latvia i Eurovision Song Contest 2023.

## Bakgrunn
Gruppen ble etablert i 2012 av Liam Plecak (født *Andrejs Reinis Zitmanis*) og Mārtiņš Matīss Zemītis da de begge var studenter ved Pāvuls Jurjāns musikkskole i Riga. Gruppens øvrige medlemmer, Kārlis Matīss Zitmanis og Kārlis Vārtiņš, ble med i 2014.

I 2015 vant Sudden Lights musikkprisen *Førsteplaten*, en latvisk konkurranse for nye musikere. Førsteprisen ga dem muligheten til å spille inn en sang, og gruppen spilte inn «Tik Savādi» samme år.

Høsten 2017 slapp de debutalbumet *Priekšpilsētas* med ti sanger på både latvisk og engelsk. Gruppen holdt sin første, egenorganiserte konsert våren 2018. Omtrent samtidig deltok Sudden Lights participated i *Supernova 2018*, Latvias nasjonale uttak til Eurovision Song Contest 2018, med låte «Just Fine». De endte til slutt på en andreplass.

I oktober 2019 kom Sudden Lights' oppfølgeralbum – *Vislabāk ir tur, kur manis nav*, og i slutten av februar 2020 innledet bandet sin første konsertturné i Latvia. De rakk å opptre i Valmiera,Liepāja og Alūksne før koronapandemien tvang dem til å avlyse avslutningskonserten i Riga. Gruppens tredje album, *Miljards vasaru*, kom ut i 2022.

I 2023 prøvde gruppen seg på nytt i sangkonkurransen *Supernova* i regi av kringkasteren Latvijas Televīzija med sangen «Aijā». Denne gang gikk gruppen helt til topps og fikk dermed representere Latvia i Eurovision Song Contest 2023 i Liverpool. Gruppen ble slått ut av semifinalen 9. mai etter å ha blitt nummer 11 av 15 deltakere.

## Besetning

* Liam Plecak (tidligere navn: *Andrejs Reinis Zitmanis*, vokal)
* Kārlis Matīss Zitmanis (gitar)
* Mārtiņš Matīss Zemītis (trommer og slagverk)
* Kārlis Vārtiņš (bass)

## Diskografi

### Studioalbum

* 2017: *Priekšpilsētas*
* 2019: *Vislabāk ir tur, kur manis nav*
* 2022: *Miljards vasaru*

## Referanser


## Eksterne lenker

* 
*
VM i alpint 2023 – Utfor menn

**Utfor for menn** under VM i alpint 2023 ble arrangert 12. februar 2023. 

## Resultater

## Eksterne lenker
* Offisiell resultatside
The Busker

**The Busker** er et maltesisk indiepopband, grunnlagt i 2012. Bandet består av David «Dav.Jr» Grech, Jean Paul Borg og Sean Meachen. I februar 2023 vant gruppen den maltesiske sangkonkurransen *Malta Eurovision Song Contest 2023* med låten «Dance (Our Own Party)». Som vinnere representerte de Malta i Eurovision Song Contest 2023.

## Bakgrunn
The Busker ble grunnlagt i oktober 2012 som en duo bestående av vokalist og gitarist Dario Genovese og perkusjonist Jean Paul Borg. To år etter kom bassist og keyboardist David Grech og saksofonist Sean Meachen med i bandet. De er inspirert av 1960-årenes band som The Beatles og The Beach Boys. Gruppen begynte å få oppmerksomhet på Malta, da de postet coverversjoner og originalmusikk på YouTube. Debutalbumet *Telegram* ble sluppet i 2017, etterfulgt av *Ladies and Gentlemen* året etter. Genovese forlot gruppen i 2021, og siden har The Busker bestått som en trio.

I november 2022 ble The Busker bekreftet som en av 40 deltakere i  Malta Eurovision Song Contest 2023, Maltas uttak til Eurovision Song Contest. De deltok med sangen «Dance (Our Own Party)» og kvalifiserte seg til finalen lørdag 11. februar 2023. I finalen fikk de flest poeng fra juryene og seerne, og ble dermed Maltas representanter i Eurovision Song Contest 2023 i Liverpool. Gruppen endte imidlertid sist i sin semifinale i Liverpool og kvalifiserte seg ikke til finalen.

## Besetning

; Nåværende

* David «Dav.Jr» Grech – vokal, bass, keyboard
* Jean Paul Borg – trommer
* Sean Meachen – saksofon

; Tidligere

* Dario Genovese – vokal, gitar

## Diskografi

### Studioalbum

* 2017 – *Telegram*
* 2018 – *Ladies and Gentlemen*

### EP-er

* 2021 – *X*

## Referanser


## Eksterne lenker
*
Sigdal prestegjeld

**Sigdal prestegjeld** var et prestegjeld tilhørende Eiker prosti i Tunsberg bispedømme i Den norske kirke. Det omfattet Sigdal kommune i Buskerud fylke, og hovedkirken var Sigdal kirke.

Sigdal prestegjeld og dets sogn er nå en del av Sigdal kirkelige fellesråd underlagt Eiker prosti.

## Historikk

*Sigmudalr sókn* (norrønt) har sin opprinnelse fra kristningen av landet.

### Prestegjeldet

Sigdal prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Povel Huitfeldts Stiftsbok fra 1574-77 omtales følgende kirker i *Sigdall Sogenn*:
* Holmenn Kiercke
* Hofflanndtz Annex
* Olbergs Annex

### Nyere tid

Sigdal prestegjeld dannet grunnlaget for Sigdal formannskapsdistrikt opprettet i 1837.

Ved kgl.res. av 18. desember 1959 ble Sigdal delt i to ved at Krødsherad sogn ble opprettet som eget sognekall.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Sigdal 
* Eggedal

## Prostitilknytning
Sigdal og Modum prestegjeld hørte fra gammelt av til Hamar stift, mens Eker, Lier, Røken og Hurum prestegjeld hørte til Oslo stift. Ved Hamar stifs avvikling kort etter reformasjonen ble også Sigdal og Modum lagt til Oslo stift. Samtlige prestegjeld i Buskerud fogderi lå heretter under Bragernes prosti, inntil dette ble delt i 1739. Da ble Eker, Modum og Sigdal lagt til det nye Kongsberg prosti.

## Referanser
Krødsherad prestegjeld

**Krødsherad prestegjeld** var et prestegjeld tilhørende Eiker prosti i Tunsberg bispedømme i Den norske kirke. Det omfattet Krødsherad kommune i Buskerud fylke, og hovedkirken var Olberg kirke på Noresund.

Krødsherad prestegjeld og dets sogn er nå en del av Krødsherad kirkelige fellesråd underlagt Eiker prosti.

## Historikk

*Krœðisheraði sókn* (norrønt) har sin opprinnelse fra kristningen av landet. Olberg kirke var sognekirke med egen prest 1347 og 1359, og Olberg gård var trolig prestegård i middelalderen, så det var eget prestegjeld. Kirkesognet omtales første gang i skriftlige kilder i et middelalderdiplom datert 15. februar 1389 (DN IV:558), men det er på det rene at kirkestedet nok er eldre enn det. Mest sannsynlig ble Olberg stavkirke reist der på 1200-tallet, men Tollef G. Myhre (1930) hevder at det kan ha stått en tidligere kirke (stolpekirke) på den såkalte *kirkehaugen* ved Olberg i 150 år før den tid. Dette mangler imidlertid dokumentasjon.

Olberg antas å være lagt under Sigdal prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Det ble kapellani i 1752, og ønsket om skille ut Krødsherad som eget prestegjeld kom allerede opp i 1803, men dette ble det intet av. I 1834 var tanken om deling igjen aktuell, og så også i årene utover på 1800-tallet, men først ved kgl.res. av 18. desember 1959 ble Sigdal prestegjeld delt i to ved at Krødsherad sogn ble eget sognekall.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Krødsherad
* Glesne
* Veikåker

## Referanser
Reiley (artist)

**Rani Petersen** (født 1997), kjent under artistnavnet **Reiley**, er en færøysk sanger og influenser. Han vant i 2023 Dansk Melodi Grand Prix og representerte Danmark i Eurovision Song Contest 2023 med sangen «Breaking My Heart».

## Bakgrunn
Petersen ble født den 24. november 1997 i Tórshavn og har siden vokst opp på Færøyene. Han begynte å synge som barn, og i 2019 fikk han stor oppmerksomhet da han begynte å legge ut korte coverversjoner av kjente låter på TikTok. Etter hvert bygget han opp en fanskare og over 10 millioner følgere på det sosiale mediet. Han har fått en platekontrakt hos amerikanske Atlantic Records.

Han ga ut debutsingelen «Let It Ring» i 2021, og siden har han gitt ut flere nye singler. I 2023 vant han Dansk Melodi Grand Prix med låten «Breaking My Heart». Som vinner representerte han Danmark i Eurovision Song Contest 2023 i Liverpool, der han ble slått ut i semifinalen.

### Kritikk
Petersen har blitt beskyldt for å være et rent musikkbransje-skapt produkt, og anklaget for overdreven bruk av autotune. Selv har artisten sagt kritikken kommer fra nettroll.

## Referanser


## Eksterne lenker

*
Paris La Défense Arena

**Paris La Défense Arena** (før ferdigstillelsen kalt **Arena 92**, og frem til 12. juni 2018 kalt **U Arena**) er et modulbasert idrettsanlegg og flerbrukslokale i Nanterre, nær Arche de la Défense, nord for Paris, som ble innviet 16. oktober 2017 med en konsert av Rolling Stones.. Idrettsanlegget har vært hjemmebanen til det franske Top 14 Racing 92-rugbylaget siden desember 2017.

Det er et idrettsanlegg som er dimensjonert for opp til  tilskuere, og er dermed et av de største flerbruksstedene i Europa.

Anlegget skal brukes til konkurransene i svømming og i vannpolo under sommer-OL i Paris 2024.

## Referanser


## Eksterne lenker
*
Gyldenløve (norsk adelsslekt)

**Gyldenløve** er et slektsnavn som i nyere tid er blitt tillagt en fremstående norsk slekt i middelalderen, fordi medlemmer av slekten hadde en løve i gull i sitt våpenskjold. Våpenet har delt skjold med øverst enten ett felt i gull med gående, rød løve; eller rødt med en løve i gull, og nederste felt rutet eller sjakktavlet av gull og rødt. Slektsmedlemmer på 1400-tallet brukte også andre våpen. Slekten har ingen forbindelse til de danske Gyldenløver, som er navnet gitt til fire dansk-norske kongers utenomekteskapelige barn. 

Den norske slektens mest prominente medlem var rikshoffmester Nils Henriksson, gift med Inger Ottesdotter Rømer. Gyldenløveslekten døde ut i 1597 med deres datter Ingeborg, som var gift med Peder Hanssøn Litle til Sem.

## Referanser
Paula Thiede

**Paula Thiede** (1870–1919) var en tysk fagforeningsleder. Hun var den første kvinne som ledet en landsdekkende tysk fagforening.

Hun ble født som Pauline Philippine Auguste Berlin, og vokste opp i en arbeiderfamilie sør i Berlin. Det var i det såkalte aviskvartalet i Berlin ved det som i dag kalles Hallesches Tor. I en alder av 14 år begynte hun som arbeider i et boktrykkeri. I takt med maskinene la hun inn store papirbunker i pressen. Hun giftet seg i 1889. Da hun ble med barn for andre gang i 1891, døde ektemannen. Hun hadde et liv i fattigdom og mistet sitt andre barn.

Thiede gikk inn i fagforeningen for kvinnelige arbeidere i grafisk industri, og fikk tidlig viktige oppgaver. I 1898 ble det riksdekkende forbundet for hjelpearbeidere av begge kjønn i boktrykkeriene etablert. Thiede ble valgt som forbundets leder. Forbundet ble en forløper for den landsdekkende fellesorganisasjonen ver.di.

Hun var også aktiv med hensyn til kvinners stemmerett. Hun var delegert ved den andre internasjonale sosialistiske kvinnekonferansen i København i 1910. Der stemte hun for opprettelsen av den internasjonale kvinnedagen. Ved den første kvinnedagen i 1911 krevde hun foran tusener av kvinner i Berlin: «Gi oss vår menneskerett, gi oss vår stemmerett!»

## Ettermæle
Hun regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer.

## Referanser


## Eksterne lenker
*
Beit Orot

**Beit Orot** (hebraisk: בית אורות) er en jødisk bosetning på nordsiden av Oljeberget i Øst-Jerusalem, nær Augusta Victoria Hospital og det palestinske nabolaget At-Tur. 

*Irving Moskowitz Yeshiva & Campus*, en religiøs sionistisk hesder-yeshiva er kjernen i nabolaget.

Verdenssamfunnet anser de israelske bosettinger på den okkuperte Vestbredden - inklusive Øst-Jerusalem - som ulovlige; den israelske regjering avviser dette.

## Referanser
VM i skiskyting 2023 – Jaktstart menn

**Jaktstart for menn** under VM i skiskyting 2023 ble arrangert 12. februar 2023.

## Resultat
Rennet startet 15:30.

## Referanser
At-Tur (Jerusalem)

**At-Tur** (arabisk: لطور ) er et overveiende arabisk nablag på Oljeberget omlag én kilometer vest for Gamlebyen i Jerusalem. At-Tur ligger i Øst-Jerusalem, som i og med Jerusalemloven ble i gavnet annektert av Israel etter Seksdagerskrigen i 1967.
## Historie
Himmelsfartskapellet ligger i At-Tur. Kapellet erhøyest på Oljeberget og utgjør del av et større bygningskompleks med en kirke, et kloster, og en moské. Den er på det sted der kristne tradisjonelt anser som det sted hvorfra Jesus fór opp til himmelen etter sin oppstandelse.

### Ottomansk tid
I 1596 kaltes landsbyen *Tur Zayta* i ottomanske skattelister son del av *[[nahiya]]* Quds i *[[Liwa (arabisk)|liwa]]* Quds. Den hadde 48 husholdninger og åtte ugidte menn, alle muslimer. Det ble betalt skatt for hvete, bygg, vintre og frukttrær, geiter og bikuber, totalt 3.200 akçe.

I 1838 beskrives den i Biblical Researches in Palestine som en muslimsk landsby i *el-Wadiyeh’-distriktet* øst for Jerusalem.

En ottomansk landsbyoversikt fra ca 1870 teller 38 hus og 127 menn (kvinner og barn ble ikke medtatt  i folketellingen).

I 1883 beskriver Palestine Exploration Funds ''Survey of Western Palestine'' (SWP)  At-Tur som «en fattig liten landsby på Oljeberget ... med hus bygget av stein, men lave og enkle.Oppstandelseskirken og nå også en moské er øst på åsbrynet».

I 1896 hadde *Et-tur* et folketall på rundt 474 personer.

### Palestinamandatet
I folketellingen i Palestinamandatet gjennomført av britene hadde El Tur 1.037 innbyggere; 806 var muslimer og  231 kristne, og i 1931 var det 2.090; 12 jøder, 253 kristne og 1.825 muslimer, i 400 hus.

I 1945 fant statistikeren 2.770 innbyggere i El Tur; 2.380 muslimer og 390 kristne, som eide 8,808  dunam land. 228  dunam var plantasjer og dyrket mark, 2.838 kornslag, mens 86 dunam var bebygd.

### Jordansk tid
Etter den arabisk-israelske krig i 1948 kom At-Tur under jordansk styre.

Jordansk folketelling i 1961 fant 4.289 innbyggere i  At-Tur, hvorav 686 var kristne.

### Etter 1967
Etter Seksdagerskrigen i 1967 ble At-Tur underlagt Israel.

At-Tur har en folketall på 18.150, for det meste israelske jøder, og muslimer og enda færre kristne i minoritet. Av landemerker har  At-Tur Augusta Victoria Hospital, Pater Noster-kirken og dens kloster, der *[[Fader Vår]]* er innskrevet på 110 språk, og Seven Arches Hotel.

Al-Makassed Islamic Charitable Hospital ligger også i At-Tur.

Jødiske israelere kjøper opp eiendommer i nabolaget og stadig flere av dem bosetter seg på Oljeberget.

Den 24. april 2015 ble en 16-åring bosatt her skutt og drept av israelske soldater på Az-Zaim *checkpoint*. Politiet sa at han hadde angrepet med en kniv, familien hans bestred dette.

## Litteratur
* 
*
*
* 
*
* 
*
*  
*
*  
* 
* 
* 

## Referanser

## Eksterne lenker

*Survey of Western Palestine, Map 17:    IAA , Wikimedia commons
* Silwan & Ath Thuri (Fact Sheet),   Applied Research Institute–Jerusalem (ARIJ)
*Ath Thuri and Silwan aerial photo,  ARIJ
* Locality Development Priorities and Needs in Silwan & Ath Thuri,  ARIJ
Samiske kommunenavn (Nordland)

**Samiske kommunenavn i Nordland** (*fnr 18*) angir kommunenavn i Nordland fylke som har en alternativ samisk form. 

De samiske kommunenavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Nordsamisk, lulesamisk, pitesamisk, umesamisk og sørsamisk er tatt med i denne oversikten for Nordland fylke.

## Samiske kommunenavn

* Hver oppføring kan ha flere forskjellige navn.

## Eksterne lenker

* Sámi giellatekno: Sett om stadnamn
Alika Milova

**Alika Milova** (født 2002), opptrer under fornavnet **Alika**, er en estisk sanger. Hun vant i 2023 den estiske sangkonkurransen *[[Eesti Laul]]* og representerte Estland i Eurovision Song Contest 2023 med sangen «Bridges».

## Bakgrunn
Milova ble født inn i en russisk-estisk familie og vokste opp i Narva, like inntil grensen mot Russland. Hun snakker både russisk og estisk og har sunget fra svært tidlig alder. Som barn deltok hun i ulike sangkonkurranser og tv-show i Estland og Baltikum, blant andre The Baltic Voice, New Wave Junior, Kaunas Talent, Bravo Song Contest og Berlin Perle. Hun ble for alvor kjent i Estland i 2021, da hun vant sesong 8 av talentshowet *Eesti otsib superstaari* (den estiske versjonen av *[[Idol (TV-program)|Idol]]*). Med seieren fikk hun platekontrakt med Universal Music Group.

I november 2022 kunngjorde den estiske kringkasteren ETV at hun var blant deltakerne i Eesti Laul 2023 med sangen «Bridges». Hun deltok i semifinale 2 i januar 2023 og kvalifiserte seg til finalen lørdag 11. februar. I finalen ble hun kåret til vinner gjennom telefonavstemning, og hun fikk representere Estland i Eurovision Song Contest 2023 i Liverpool. Der endte hun på åttendeplass, Estlands beste plassering på fem år. Låten «Bridges» er skrevet av Alika Milova selv, sammen med Wouter Hardy, en av låtskriverne til Eurovision-vinneren «Arcade» i 2019.

## Diskografi
### Singler
* 2021 – «Õnnenumber»
* 2022 – «Bon Appetit»
* 2022 – «C'est La Vie»
* 2022 – «Bridges»

## Referanser


## Eksterne lenker
* 
* 
* 
*
Masseovn

En **masseovn**, også kalt **finsk ovn** eller **russisk ovn**, er en ovn med to forbrenningskamre i stedet for ett.

## Konstruksjon og bruk
Masseovnens to kamre er brennkammeret der brenselet legges inn, og et kammer som er plassert litt lenger oppe i røykkanalen, hvor de siste uforbrente gassene forbrennes. Dette gir som resultat at masseovner er ca. dobbelt så effektive som andre ovner i praktisk bruk. Det er beregnet at ca. 90 % av energien i brenselet blir utnyttet i en masseovn. Den høye effektiviteten oppnås ved at brenningen foregår ved meget høye temperaturer (ca. 900 grader), og ved at en rekke gasser som ellers forsvinner opp i skorsteinen, også brennes. Dette gir også renere avgasser enn det en énkammerovn slipper ut. Om en fyrer riktig gir en masseovn ingen røyk fra skorsteinen og kun minimal partikkelforurensning.  

Masseovnen er bygd opp omkring en kjerne av ildfaste stein eller støpte ildfaste moduler (velegnet til selvbygging), omkring denne er det en kappe, som vanligvis mures opp av teglstein.

Ved en fyring brennes typisk 12–15 kg ved i løpet av 1–1½ time; det kan brukes fyringsved av alle treslag. Normalt behøves kun én fyring i døgnet. Varmen fra fyringen går langsomt og jevnt ut av ovnen som strålevarme fra ovnens store overflate, og dette holder temperaturen i rommet svært konstant; den typiske døgnvariasjonen vil være på 2 grader. Strålevarmen oppleves meget behagelig, og man unngår både konveksjon (som vil oppstå ved bruk av en vanlig jernovn, en radiator og lignende) samt transport av luft og støv rundt i rommet. Masseovnen er derfor meget velegnet for astmatikere. 

Ovnens overflate blir normalt ikke varmere enn ca. 45 grader Celsius, og man vil derfor ikke brenne seg om man tar på ovnen mens den er i bruk.

En masseovn kan med fordel ha en innbygd bakerovn hvor man kan bake pizza og brødvarer samt steke og koke med minimalt energiforbruk.

## Historikk
Masseovnen er en gammel oppfinnelse som kan spores tilbake til romerske og arabiske konstruksjoner. 

## Referanser
Zoran Stojcevski

**Zoran Stojcevski** (født 4. mars 1971 i Gøteborg) er en svensk tidligere fotballspiller mest kjent for tiden han spilte i Allsvenskan for  og .

Han spilte én U21-landskamp for Sverige i 1991. I 1994 ble han innkalt til landslaget til Republikken Makedonia, som han kvalifiserte for gjennom sin far, men fikk imidlertid aldri spilletid.

## Referanser


## Eksterne lenker
* 
* Svenska Fotbollförbundet 
* ifkdb.se
Stian Orm

**Stian Orm** (født 1996) er en norsk forsker i psykologi og politiker (R/AP) fra Moss. Han forsker på psykisk helse og kognitiv utvikling hos barn og unge, med et spesielt fokus på nevroutviklingsforstyrrelser som autisme og ADHD, og slike forstyrrelsers påvirkning på søsken.

Stian Orm har per 2026 publisert 63 vitenskapelige artikler i anerkjente internasjonale og nasjonale tidsskrift og tre vitenskapelige bokkapitler. Han er selv på autismespekteret, og fikk i 2016 Benedichtes minnepris for sitt bidrag til å øke kunnskapen om hvordan det er å leve med tilstanden. I 2021 fikk han et Fulbright-stipend for å dra til University of California, Los Angeles og forske på tiltak for barn og unge med autisme og ADHD.

## Referanser


## Eksterne lenker
*  Stian Orm, ansattprofil UiO
Norgesmesterskapet i ultimate

**Norgesmesterskapet i ultimate** er et årlig norgesmesterskap i ultimate, som har blitt avholdt innendørs i mars og april.

For å delta i mesterskapet må klubben være et registrert medlem av Norges Amerikanske Idretters Forbund. Det er åpent for å sende flere lag fra samme klubb, men det reserveres plass for ett lag per klubb først. Klubbene blir i utgangspunktet seedet ut i fra forrige NM-resultat, med unntak av ikke-deltakende lag og signifikant forskjellige lag fra forrige norgesmesterskap.

NM-vinneren kvalifiseres til tittelen «Norgesmester».

## Mesterskap

## Statistikk

## Referanser
Kongsberg prestegjeld

**Kongsberg prestegjeld** var et prestegjeld tilhørende Kongsberg prosti i Tunsberg bispedømme i Den norske kirke. Det omfattet Kongsberg by i kommunen ved samme navn, i Buskerud fylke, og hovedkirken var Kongsberg kirke.

Kongsberg prestegjeld og dets sogn er nå en del av Kongsberg kirkelige fellesråd underlagt Kongsberg prosti.

## Historikk

Kongsberg bergstad ble anlagt i nordre del av Sandsvær prestegjeld i 1624. Byen fikk egen kirke og prest, hvilket forrettet på tysk ettersom det ledende sjiktet av bergverksfolkene var tysktalende. Den norske delen av befolkningen søkte derfor til Hedenstad kirke, inntil byen fikk to prester i 1653.

Det er uklart når Kongsberg ble utskilt fra Sandsvær prestegjeld, muligens først i 1771.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Kongsberg
* Jondalen

## Referanser
Theodor Andrei

**Theodor Andrei** (født 2004) er en rumensk sanger. I februar 2023 vant han den rumenske sangkonkurransen *Selecția Națională* og representerte Romania i Eurovision Song Contest 2023 med sangen «D.G.T. (Off and On)».

## Bakgrunn
Andrei vokste opp i Romanias hovedstad București. Som 13-åring i 2017 gjorde han seg kjent da han deltok i *Vocea Romaniei Junior*, den rumenske utgaven av *The Voice Kids*. Han nådde semifinalen i den tv-sendte konkurransen. 

I 2020 deltok han i rumenske *[[X Factor]]*, der han ble slått ut før direktesendingene. Han har gitt ut en rekke singler siden 2017 og slapp debutalbumet *Fragil* i 2022.

Året etter var han blant deltakerne i *Selecția Națională*, det rumenske uttaket til Eurovision Song Contest. I finalen lørdag 11. februar 2023 vant han konkurransen med låten «D.G.T. (Off and On)». Som følge av seieren fikk han representere Romania i Eurovision Song Contest 2023 i Liverpool. Der endte han sist i semifinalen uten poeng,  

## Referanser


## Eksterne lenker
* 
* 
* 
*
Jordskjelvet i Kilikia i 1268

**Jordskjelvet i Kilikia i 1268**  var et jordskjelv som brøt ut nordøst for byen Adana i 1268. Over 60,000 mennesker omkom i det armenske kongedømmet Kilikia i det sørlige Lille-Asia.

## Referanser
Liste over rekorder for dual-threat quarterbacks

I amerikansk fotball defineres ofte quarterbacks som en spiller som kaster pasninger fra innenfor sin passing pocket. Med tid har derimot posisjonen utvidet seg til å inkludere spillere som også har et talent for å løpe med ballen. Disse quarterbackene kalles ofte for «dual-threat» eller «running» quarterbacks.

Dual-threat quarterbacks har historisk vært mer brukt på college-nivået. I NFL holder Cam Newton quarterbackrekordene for forsøk på løp (1 118) og touchdowns på løp (75), mens Michael Vick holder rekorden for yards på løp (6 109). I Canadian Football League (CFL) holder Damon Allen rekordene for yards (11 920) og touchdowns på løp (93).

## Statistikkledere i NFL
### Karriererekorder (seriespill)
*Merk: statistikker er oppdatert per uke 3 av -sesongen.*

#### Forsøk på løp

#### Yards på løp

#### Touchdowns på løp

### Karriererekorder (sluttspill)
*Note: statistikker er oppdatert etter Conference Championship i [[NFL-sluttspillet i 2023–24]].*

#### Forsøk på løp

#### Yards på løp

#### Touchdowns på løp

### Sesongledere (seriespill)

#### Forsøk på løp

#### Yards på løp

#### Yards på løp per kamp

#### Touchdowns på løp

## Noter


## Referanser
Viking Fotballklubb Kvinner i 2023

**Viking Fotballklubb (kvinner) i 2023** er en oversikt over samtlige spillere, tabell og kamper som Viking Fotballklubbs kvinnelag spilte i fotballsesongen 2023.

Sommeren 2023 ble Ida Holm Neset og Ina Kristoffersen hentet på proffkontrakter. I september ble også Oda Stornes Stålesen belønnet med proffkontrakt.

## 2. divisjon avd. 1

## Kamper
### Seriekamper

### Norgesmesterskapet

## Spillerstatistikk

## Overganger
### Inn

### Ut

## Referanser
Pros Lauridsen

**Pros Lauridsen til Nørholm** (–1596) var en dansk-norsk adelsmann og lensherre. 

Han påstås i slektebøker fra 1600-tallet å være uekte sønn av Laurids Bertelsen Hørby til Vesterriis og Ingeborg Prosdatter Kjørning, hvilket ifølge Danmarks Adels Aarbog ikke er særlig sannsynlig.  I 1560 fikk han imidlertid kongen tillatelse til å forene morens våpen, tre gule ekeblad med farens våpen, en orrhane. Det var en slekt Orre med orrhane i våpnet, men det vites ikke mye om den. 

I 1545 fikk han brev på at vikariat i Mariakirken i Oslo, mens han i 1559 ble lagmann i samme by og forlent med Marker len. Samme år ble han og to andre lagmenn beordret til å delta i kroningen av Frederik II i København. 

1565–70 var han lensherre over Nedenæs len, 1572 lagmann i Stegen (Steig) og endelig 1577 lagmann i Skien, en stilling han beholdt til sin død. Han døde den 11. januar 1596 i Skien, og ble bisatt i Gjerpen kirke. Det skal ha vært et stort oppbud til begravelsen. Enken Kirsten Iversdatter Baden – datter av Iver Jenssøn til Fritsø – døde i 1604, og ble bisatt samme sted. De hadde tre barn: 

# Laurids Prossen
# Ingeborg, gift med Niels Mund til Birkevold (Eidanger)
# Karen til Nørholm, gift med Knud Knudsen Leve

## Referanser
You’ll Be in My Heart

«**You’ll Be in My Heart**» er en sang skrevet av Phil Collins (musikk og tekst). Sangen er skrevet til Disney-tegnefilmen *[[Tarzan (film, 1999)|Tarzan]]* fra 1999. Teksten handler om hvordan Tarzan på utsiden ikke ser ut som gorillaene, men på innsiden er de slett ikke forskjellige. Sangen ble opprinnelig sunget av Phil Collins selv og vant en Oscar for beste sang ved Oscar-utdelingen i 2000.

## Eksterne lenker
*
OKR

**Okr** eller **OKR** kan ha flere betydninger.

* Bilskiltkode for det polske fylket Krapowice
* Hovedmål og delmål (engelsk: *objective and key results*, OKR), et målstyringsverktøy for å definere kvantifiserbare mål og vurdere grad og kvalitet av implementeringen
* Oberkirchenrat, ofte brukt i protestantiske regionale kirker, for eksempel i Den evangeliske kirken i Württemberg
* okr, en språkkode i henhold til standard ISO 639-3 for kirike (kirikeni okwoin), et ijo-språk i Nigeria
* Optokinetisk nystagmus, en kombinasjon av øyebevegelser med sakte or rask fase
* Yorke Island flyplass (IATA flyplasskode: OKR), den sivil flyplassen til Yorke Islands i Torresstredet, Queensland, Australia
* Øst-Tysk kulturråd (*Ostdeutscher Kulturrat*), en organisasjon grunnlagt i 1950, omdøpt i 2008 til *Stiftung deutsche Kultur im Osten Europa*

## Se også
* Oker, en brungul farge
Spider-Man (TV-serie, 1994)

***Spider-Man***, også kjent som ***Spider-Man: The Animated Series*** (ofte forkortet *Spider-Man TAS*) er en amerikansk animert superheltserie som gikk på Fox Kids fra 1994 til 1998. Den er produsert av Marvel Animation og basert på superhelten med samme navn. 

I Norge er er blitt sent på Fox Kids, TV2 og Disney XD med norsk tale. Serien er også blitt gitt ut på VHS, DVD og Disney+ i Norge.

## Handling
Serien handler om en fyr som heter Peter Parker med edderkopp superkrefter som blir superhelt og slåss mot kriminalitet i New York samtidig som han prøver å leve et normalt liv

## Rollefigurer
* Edderkoppen/Peter Parker (engelsk: Spider-man/Peter Parker)
* Sorte Katt/Felicia Hardy (engelsk: Black Cat/Felicia Hardy)

## Utgivelser i Norge
I Norge er det gitt ut fire VHS-kassetter og DVD-er av serien, begge har støtte for norsk tale.

Serien kan også streames på Disney+, men kun med engelsk tale og norsk tekst.

## Norske stemmer
* Aksel Hennie som Edderkoppen/Peter Parker (Spider-man)
* Kirsti Grundvig som Mary Jane Watson, Sorte Katt/Felicia Hardy, Tante May, Anastasia Hardy og Agent X (Sharon Carter)
* Hallvard Lydvo som Kingpin/Wilson Fisk, J. Jonas Jameson og Doktor Octopus/Doktor Otto Octavius
* Håvard Bakke som Alistair Smythe, Doktor Octopus/Doktor Otto Octavius, Skorpionen/Mac Gargan, Nick Fury og Paul Stevenson
* Unn Vibeke Hol som Anastasia Hardy og Agent X (Sharon Carter)

## Eksterne lenker
*
Har Gilo

**Har Gilo** (hebraisk הַר גִּלֹה, =Gilofjellet) er en israelsk bosetning og felleslandsby som ligger omkring fem kilometer sør for Jerusalem, og to kilometer vest for Betlehem nord i Judeafjellene på den okkuperte Vestbredden.

Bosetningen vlir, likesom de andre israelske bosetninger på Vestbredden, regnet som ulovlig etter folkeretten.

Har Gilo ligger i separasjonssonen mellom det israelske sikkerhetsgjerdet og våpenstillstandsslinhen fra 1947. 
## Historie
På grunn av sin strategiske plassering har både den tyrkiske, britiske og jordanske hær alle hatt baser der. En base for det israelske forsvar ble grunnlagt etter seksdagerskrigen i juni 1967. Den sivile busetbingen Har Gilo ble grunnlagt til hanukkah 1968. Den er en del av Gush Etzion. I 2007 hadde Har Gilo et folketall på 462.

## Geografi
Har Gilo ligger mellom de palestinske byene Al Walaja og Beit Jala, sør for Jerusalem og like ved fjellet Gilo.

## Referanser